Av tí at skeiðið hjá sitandi stýri fyri ALS er úti, hevur landsstýrismaðurin valt limir í stýrið fyri komandi fýra-ára skeið frá 1. oktober at rokna. Eftir § 4 í løgtingslóg nr. 113 frá 13. juni 1997 um arbeiðsloysistrygging og arbeiðsávísing, sum seinast broytt við løgtingslóg nr. 79 frá 25. mai 2009 er ásett, at:“ Stýrið hevur 7 limir, sum verða valdir av landsstýrismanninum í arbeiðsmarknaðarmálum. 3 limir skulu umboða løntakarafeløgini og verða valdir eftir uppskoti frá løntakarafeløgunum, 1 umboðandi løntakarafeløgini hjá tímaløntum, 1 umboðandi feløgini hjá fiski- og útróðrarmonnunum og 1 limur umboðandi lønir hjá starvsfólkum. 2 limir skulu umboða privatu arbeiðsgevararnar og verða valdir eftir uppskoti frá arbeiðsgevarafeløgunum, meðan 1 limur skal umboða hitt almenna sum arbeiðsgevara. 7. limurin er formaður.” Vinnumálaráðið hevur tann 16. juni 2009 sent áheitan til øll feløgini um at geva Vinnumálaráðnum uppskot til limir og varalimir í stýrið fyri ALS. Landsstýrismaðurin hevur tann 08.09. 2009 útfrá innkomnum uppskotum og eftir tilmæli valt hesi í stýrið fyri komandi skeiðið: